Daily Focus-บล.ฟินันเซีย ไซรัส
Daily Focus-บล.ฟินันเซีย ไซรัส ประจำวันที่ 20 เม.ย.65
Daily Focus-บล.ฟินันเซีย ไซรัส ประจำวันที่ 20 เม.ย.65
20 เม.ย. 2565

บล.ฟินันเซีย ไซรัส ประเมินแนวโน้มตลาดวันนี้ คาด SET Index แกว่ง Sideways ในกรอบ 1,670-1,680+- จุด โดยวันนี้คาดกลุ่มพลังงานจะถ่วงตลาดจากราคาน้ำมันดิบที่ร่วงแรงกว่า 5% หลัง IMF ปรับลดคาดการณ์การเติบโตของ GDP โลกปี 2565-66 ลงเหลือปีละ +3.6% จากปีก่อน จากผลกระทบของสงครามรัสเซีย-ยูเครน และเตือนว่าเงินเฟ้อทั่วโลกจะพุ่งแรง
โดยสหรัฐฯจะแตะระดับ +7.7% ยูโรโซน +5.3% และตลาดเกิดใหม่ +8.7% ซึ่งปัจจัยดังกล่าวจะกดดันให้ธนาคารกลางทั่วโลกดำเนินนโยบายการเงินที่จะตึงตัวขึ้นเร็ว กดดันให้ Bond Yield ปรับตัวขึ้นซึ่งเป็นลบต่อตลาดหุ้น เราประเมินว่า SET Index มีโอกาสพักตัวในช่วงสั้น 1-2 เดือนนี้หาระดับ 1,650+- จุดหรือต่ำกว่า
อย่างไรก็ตามยังมองเป็นโอกาสในการ “สะสม” เพื่อถือลงทุนระยะกลางยาว โดยยังให้น้ำหนักบวกต่อกระแสเงินทุนต่างชาติที่จะไหลเข้าตลาดหุ้นไทยในครึ่งปีหลัง จากเศรษฐกิจที่จะเติบโตในอัตราเร่ง โดยเฉพาะภาคการท่องเที่ยวที่จะฟื้นชัดขึ้นในครึ่งปีหลังเป็นต้นไป หุ้นที่ชอบยังคงเป็นกลุ่ม Value และ Domestic Play ที่มี PER/PBV ต่ำ ได้แก่ กลุ่มธนาคาร โรงกลั่น ค้าปลีก อสังหาฯ อาหารและเครื่องดื่ม การแพทย์ เป็นต้น ส่วนระยะสั้นเลือกเก็งกำไรหุ้นที่คาดประกาศผลประกอบการไตรมาส 1/65 แข็งแกร่ง
หุ้นเด่นวันนี้ : ILINK แนะนำ “ซื้อ” ราคาเป้าหมาย 12 บาท โดยมองบวกต่อกำไรปี 2565 จากธุรกิจ Distribution จากการเปลี่ยนแปลงของเทคโนโลยีโครงข่ายและความต้องการใช้อินเตอร์เน็ตที่รวดเร็วและเสถียร ทำให้มีความต้องการ Cabling ซึ่ง ILINK มีส่วนแบ่งตลาดสูงสุด ขณะเดียวกัน ITEL จะฟื้นหลังถูกกระทบจากโควิด และได้ Strategic partner รุกธุรกิจ Data center
โดยคาดกำไรสุทธิปี 2565-66 โต 16% จากปีก่อน และโต 15% จากปีก่อน ตามลำดับ และมี Upside ราว 15% ต่อปีใน 2 ปีข้างหน้าหากชนะงานประมูลก่อสร้างสายเคเบิ้ลใต้น้ำไปยังเกาะเต่า มูลค่ากว่า 1 พันล้านบาท มีผลต่อราคาเป้าหมายราว 1.2-1.4 บาท/หุ้น ให้แนวรับ 9.40-9.50//9 บาท แนวต้าน 10 บาท